recursal/SuperWikiNEXT-32B huggingface dataset:
Šiame straipsnyje pateikiami statistiniai duomenys apie **Meksikos demografiją**.

**Gyventojų skaičius:**  111 211 789 (2009 m. apskaičiavimai)

Meksikos gyventojų amžiaus piramidė (2000 m.)
Žemėlapis pagal gyventojų tankumą
**Struktūra pagal amžių:**

* *0-14 m.:* 29,1 %
* *15-64 m.:* 64,6 %
* *65 m. ir daugiau:* 6,2 % (2009 m. apsk.)

**Amžiaus mediana:**

* *bendra:* 26,3 m.
* *vyrų:* 25,3 m.
* *moterų:* 27,3 m. (2009 m. apsk.)

**Metinis populiacijos prieaugis:** 1,13 % (2009 m. apsk.)

**Gimstamumas:** 19,71 gimimų/1000 gyv. per metus (2009 m. apsk.)

**Mirtingumas:** 4,78 mirčių/1000 gyv. per metus (2008 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -3,61 migrantų/1000 gyv. (2009 m. apsk.)

**Miestuose gyvenančių žmonių procentas:** 77 % (2008 m. apsk.)

**Lyčių pasiskirstymas**:

* *Gimimo metu:* 1,05 vyro vienai moteriai
* *Jaunesniems nei 15 metų:* 1,04 vyro moteriai
* *15-64 metų:* 0,94 vyro vienai moteriai
* *65 metų ir vyresniems:* 0,82 vyro vienai moteriai
* *Visai populiacijai:* 0,96 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 18,42 mirusiųjų/1000 gimimų (2009 apsk.)

**Vidutinė gyvenimo trukmė:**

* *bendra:* 76,06 m.
* *vyrų:* 73,25 m.
* *moterų:* 79 m. (2009 apsk.)

**Vyresnių nei 15 metų žmonių raštingumas:**

* *bendras:* 91 %
* *vyrų:* 92,4 %
* *moterų:* 89,6 % (2004 m. apsk.)

Šaltiniai
---------

* CŽV pasaulio faktų knyga: Meksika Archyvuota kopija 2018-01-29 iš Wayback Machine projekto.
Balandžio 1-osios pokštas Kopenhagoje, 2001
**Melagių diena** − pasaulinė juoko diena, švenčiama visame pasaulyje.

Manoma, kad šią šventę sugalvojo prancūzai. Bet dar senovės romėnai šventė *Kvailių dieną*. Panašiai linksmintasi ir Indijoje, tačiau ne balandžio pirmąją, o paskutinę kovo dieną.

Yra legenda, kad vienas senovės valdovas kažkada paskelbė šventę po visus pašiurpinusio žemės drebėjimo. Tada jam virėjai iškepė labai skanią žuvį. Po metų valdovas pareikalavo lygiai tokios paties žuvies. Vargšai virėjai tokios žuvies negavo. Tada − bijodami valdovo pykčio − atnešė kitą, labai panašią. Nors valdovas ir suprato, kad jį bando apgauti, tačiau nesupyko, o ėmė juoktis.

Išdaigų ir juoko diena nuo seno yra minima ir Lietuvoje. Seniau „melagio, arba šido, diena" buvo siejama su kiekvieno žmogaus sėkmės tiems metams būrimu. Manyta, kad „jeigu tą dieną nieko neapgausi, tau bus nelaimingi metai". Užtat tądien visi verčiasi per galvas stengdamiesi sugalvoti kuo įtikinamesnį melą ir taip šmaikščiai apgauti savo draugą ar giminaitį. Balandžio 1-ąją galima meluoti kiek tik leidžia laki fantazija ir nesulaukti jokių priekaištų. Be to, tai užtikrina sėkmę visiems ateinantiems metams.

Tokiose šalyse kaip Naujoji Zelandija, Airija, Didžioji Britanija, Australija ir PAR melų juokai geriausi iki 12 val. nes vėliau, tuos, kurie ir toliau meluoja, vadina *balandžio kvailiais*.

Nuorodos
--------


|  |  |
| --- | --- |
|  | **Vikiteka: Melagių diena** – vaizdinė ir garsinė medžiaga  |

* Melagių diena interneto svetainėse (anglų k.)
**Eglė Bogdanienė** (g. 1962 m. rugpjūčio 1 d. Vilnius) – Lietuvos dailininkė tekstilininkė.

Biografija
----------

1985 m. baigė Lietuvos dailės institutą, mokytojai J. Balčikonis, V. Daujotas, M. Šimelis, J. Urbienė.

Nuo 1991 m. Vilniaus dailės akademijos dėstytoja, nuo 2002 m. Tekstilės katedros vedėja.

Kūryba
------

Sukūrė tekstilės kompozicijų gobeleno, veltinio, mišria technika. Gobelenai („Architektūros motyvai" 1987 m. „Dviejų dalių kompozicija" 1992 m.) kruopščiai išausti, subtilių spalvų. Tradicinės raiškos priemonės ir medžiagos derinamos su netradicinėmis – popieriumi, fotografijomis („Trys nereikalingi daiktai" 1992 m.). Vėlesnieji kūriniai eksperimentiniai, sukomponuoti iš netekstilinių medžiagų, pvz. kavos miltelių („Skanaus" 1998 m. „Kavos staltiesė" 2001 m.).

Nuo 1986 m. dalyvauja dailės parodose Lietuvoje ir užsienio šalyse. 1998 m. surengė I tarptautinį veltinio simpoziumą Anykščiuose.

Šaltiniai
---------

1. ↑  Lijana Šatavičiūtė. *Eglė Bogdanienė*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 312 psl.
| **Eglė Bučelytė** |
| --- |
| Gimė | 1963 m. sausio 12 d. (60 metų)Vilnius |
| Tėvas | Alfonsas Balys Bučelis |
| Sutuoktinis (-ė) | Tadas Dambrauskas |
| Vaikai | Lukas |
|  |
| Veikla | televizijos žurnalistė, diktorė |
|  |
| Alma mater | 1986 m. Vilniaus universitetas |

**Eglė Bučelytė** (g. 1963 m. sausio 12 d. Vilniuje) – Lietuvos televizijos žurnalistė, diktorė.

Biografija
----------

Tėvas žurnalistas Alfonsas Balys Bučelis, brolis Donatas Bučelis.

1981 m. baigė Vilniaus 23-ąją vidurinę mokyklą, 1986 m. Vilniaus universiteto Istorijos fakultete – žurnalistiką.

1986 m. Lietuvos televizijos ir radijo žemės ūkio skyriaus korespondentė, Lietuvos radijo programų direkcijos Planavimo ir išleidimo skyriaus išleidėja, nuo 1986 m. gegužės mėn. iki 1990 m. – Lietuvos TV Informacijos redakcijos Pramonės, mokslo ir technikos skyriaus redaktore. Įsteigus Lietuvos televizijos naujienų direkciją, nuo 1990 m. dirbo Laidų vedėjų skyriaus redaktore, nuo 1991 m. – „Vakaro žinių" skyriaus komentatorė, Lietuvos televizijos naujienų tarnybos žinių vedėja, naujienų laidos „Panorama" vedėja. 1996 m. Lietuvos TV tarifikacinė komisija suteikė pirmąją žurnalistės kategoriją.

1991 m. sausio 13 d. naktį sovietiniams desantininkams šturmuojant Lietuvos radijo ir televizijos pastatą, iš televizijos studijos komentavo įvykius iki visiško laidų transliacijos nutraukimo. Už tai viena pirmųjų Lietuvoje apdovanota Sausio 13-osios atminimo medaliu.

Prisiminimai apie sausio 13-osios įvykius
-----------------------------------------

„Tankams ir šarvuočiams pradėjus važiuoti pro Vingio parką link mūsų, su režisiere Virginija Kikilaite išėjome iš kabineto ir nusileidome į II studiją. Apačioje jau išgirdome tankų šūvius prie TV bokšto. Studijoje likau su operatoriumi, duris iš išorės užrakino ir likome čia iki tol, kol desantininkai su kirviu neiškapojo durų. Visą buvimo studijoje laiką girdėjosi sproginėjimai, drebėjo sienos. Tai tęsėsi apie pusę valandos, o gal valandą. Pirmiausia per studijos langą pamačiau, kaip kariškiai įsiveržė į režisierių pultą, po to dar apie 10 minučių laužė mūsų duris. Įbėgę liepė nejudėti, nesikalbėti, nes šaudys. Išvarę į koridorių, vis kartojo tuos pačius žodžius: „Ne razgovarivat, a to budem streliat". Leido pasiimti paltus iš 4 aukšto kabineto ir visi, kurie mus lydėjo etapais, jautė pareigą pasakyti, jog mūsų milicininkas nušovė kareivį, todėl jie mus ir užėmė. Visas pastatas buvo pilnas dūmų, ant grindų pilna stiklų šukių, išvartyti gėlių vazonėliai.

Kai išėjau į lauką, pamačiau tikrą karą. Baisiausia buvo virš galvų lekiančios trasuojančios kulkos".

Įvertinimas
-----------

* 1992 m. Sausio 13-osios atminimo medalis
* 2016 m. LDK Gedimino ordino medalis

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 75 psl.
2. ↑  Domas Šniukas. *Eglė Bučelytė*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 551 psl.
3. ↑
4. ↑
5. ↑
Koordinatės: 59°14′15.62″ š. pl. 17°18′20.01″ r. ilg.﻿ / ﻿59.2376722°š. pl. 17.3055583°r. ilg.﻿ / 59.2376722; 17.3055583

Versmės vieta
Atminimo akmuo
**Karalienės šaltinis** (šved. *Drottningkällan*) – gėlo vandens versmė rytinėje Švedijoje: Stokholmo lėno Nikvarno komunos Taksingo vietovėje. Šaltinis pavadintas Švedijos karalienės Kotrynos Jogailaitės garbei, apie ką primena iškaltas įrašas ant 1564 m. šalia pastatyto akmens.

Istorija
--------

Versmės ištakos yra netoli Taksingo–Nasbi geležinkelio stotelės, į rytus nuo kelio į gyvenvietę. Upokšnis teka į šiaurę, kas pagal vietos tradiciją reiškia, kad vanduo turi gydomųjų savybių. Vėliau jis buvo vadinamas Švč. Trejybės vardu, tokiu vardu šaltinių šalyje yra keliolika. Dar 1850 m. Sekminių išvakarėse prie šio šaltinio buvo fiksuojami žmonių, norinčių atsigerti vertingo vandens ir taip išvengti galimų ligų, susibūrimai. Šalia versmės teka Taksingenas, šioje vietoje upė vingiuoja, sudarydama meandras. Šaltinis pulsuoja į viršų per žvirgždą, vandenyje yra geležies priemaišų, apie ką byloja rusvos spalvos nuosėdos. 2007 m. buvo išmatuotas srovės stiprumas: 0,5–3 litrai/sekundę.

Jauniausia Zigmanto Senojo ir Bonos Sforcos duktė Kotryna Jogailaitė po 1562 m. vestuvių Vilniuje su švedu karalaičiu Jonu III išvyko į jaunikio tėvynę. Tąkart Švedijos karalystę valdė Jono III brolis Erikas XIV. Pastarasis buvo labai nepatenkintas šiomis vedybomis ir galimu suartėjimu su Lietuvos-Lenkijos valstybe. Jaunavedžiai buvo areštuoti ir įkalinti Gripsholmo pilyje. Pasak legendos, kalinei pavykdavo išsmukti iš pilies, ji moliniame indelyje atnešdavo sutuoktiniui gyvybingo vandens iš netolimo šaltinio. Netrukus likimas pasisuko įkalintiesiems palankia kryptimi: Erikas XIV buvo nuverstas, o Jonas III ir Kotryna Jogailaitė 1569 m. paskelbti Švedijos karaliumi ir karaliene. Prie šaltinio buvo pastatytas raudonojo smiltainio atminimo akmuo.

2019 m. vasarą paminklinis akmuo *Lenkijos kultūros paveldo užsienyje instituto* lėšomis buvo restauruotas: nuvalyti nešvarumai ir atnaujintas karūnos auksinis atvaizdas. Tų pačių metų spalio 5 d. buvo švenčiamos Kotrynos Jogailaitės karūnavimo jubiliejus. Besidomintys sutartą valandą galėjo stebėti vaidinimą, kurio metu karališkais rūbais aprengta artistė sėmė šaltinio vandenį, o vakare Taksingo rūmuose jie buvo vaišinami *Kotrynos Jogailaitės pyragu*. 

|  |  |
| --- | --- |
|  | **Vikiteka: Karalienės šaltinis Taksinge** – vaizdinė ir garsinė medžiaga  |

Šaltiniai
---------

* Drottningkällan // www.nykvarn.se Archyvuota kopija 2020-01-24 iš Wayback Machine projekto.
* Källor i Stockholms län // www.lansstyrelsen.se
* Katarina Jagellonica hämtar vatten i Drottningkällan // www.taxingeslott.se
* Taxinge (Szwecja) - płyta upamiętniająca Katarzynę Jagiellonkę // polonika.pl Archyvuota kopija 2019-08-21 iš Wayback Machine projekto.
**Kristaus bažnyčia** (angl. *Church of Christ*) – viena iš vėlyvosios reformacijos krikščionybės krypčių, priklauso Tarptautinių Kristaus Bažnyčių judėjimui (angl. – International Churches of Christ; dar kartais vadinama Boston Church of Christ – „Bostono Kristaus Bažnyčia"). TKB įkurta 1979 m. Bostone, JAV, jos įkūrėjas – Kip McKean.

Tarptautinės Kristaus bažnyčios ištakos – atsinaujinimo judėjimas, kilęs konservatyviose Amerikos laisvosiose bažnyčiose, žinomose kaip „Kristaus bažnyčios". Pastarosios bažnyčios buvo dalis restoracinio (atstatomojo) judėjimo, kurį inicijavo Alexander Cambell (1788-1866). Restoraciniam judėjimui būdinga protestantiška teologinė tradicija bei ultra - kongregacinis struktūrinis modelis (visos valdžios perkėlimą į vietines bendruomenes ir denominacinių struktūrų atsisakymas.) Restoraciniam judėjimui taip pat būdingas įsitikinimas, kad tai yra tikrosios krikščionybės atstatymas, o judėjimui nepriklausančios bažnyčios esą yra iškrypusios iš krikščioniškojo kelio. Paprastai restoracinio judėjimo bažnyčios praktikuoja perktikštijimą.

Nuorodos
--------

* Kristaus bažnyčia Vilniuje
* Tarptautinė Kristaus bažnyčia Vilniuje[neveikianti nuoroda]
Krist Novoselic
**Krist Novoselic** (g. 1965 m. gegužės 16 d.) – amerikiečių roko muzikantas, geriausiai žinomas, kaip buvęs grupės „Nirvana" bosistas.

Krist Novoselic išeivių iš Kroatijos sūnus. Apie 1985 m. sutikęs Kurt Cobain pradėjo kartu groti ir įkūrė grunge grupę „Nirvana". Joje grojo bosine gitara. Novoselic buvo geriausias „Nirvana" lyderio Kurt Cobain draugas. Po Kurt Cobain savižudybės ir „Nirvana" iširimo grojo grupėse „Sweet 75" ir „Eyes Adrift".

Muzika nėra jo vienintelis užsiėmimas, taip pat domisi politika. Parašė knygą „Grunge and Government: Let‘s Fix This Broken Democracy" (liet. *Grunge ir valdžia: sutaisykime sugedusią demokratiją*).

Biografija
----------

Kristas Novoseličius, kroatų amerikietis, gimė kroatų emigrantų Kristo ir Marijos Novoselic šeimoje 1965 me. gegužės 16 d. Komptone, Kalifornijoje. Ten jis gyveno vienerius metus, vėliau jo tėvai persikėlė gyventi į San Pedrą, Kaliforniją, kur jis praleido vaikystės metus. Kristas turi du brolius, Robertą ir Brettą, ir 1973 me. gimusią seserį Dianą. 1979-aisiais šeima vėl išsikėlė dėl kylančių būsto kainų Kalifornijoje, šįkart – į Aberdyną, Vašingtone. Nerimaudami dėl sūnaus Kristo depresijos, jo tėvai išsiuntė sūnų gyventi pas giminaičius į Zadarą, Kroatijoje (tuometinėjeuJgoslavijos dalyje). Ten jis mokėsi gimnazijoje. Kristas jau domėjosi tokiomis muzikos grupėmis kaip „Led Zeppelin", „Devo", „Black Sabbath" ir „Aerosmith". Gyvendamas Kroatijoje jis susidomėjo punk rock muzika ir atrado tokias grupes kaip „Sex Pistols" ir „Ramones".

Po metų grįžtant namo į Aberdyną, Novoseličius pradėjo smarkiai gerti ir rūkyti. Jis tapo žinomas, kaip „vakarėlių liūtas". Būdamas paskutiniojo kurso studentas, Kristas pasidarė plastinę veido operaciją – daktarai šiek tiek išpjovė jo žandikaulį ir perkėlė kelis dantis priekin. Jis negalėjo judinti žandikaulio šešias savaites. Novoseličius susirado darbą vietiniame „Taco Bell" restorane, o vėliau, vėlyvuosiuose aukštosios mokyklos metuose, nusipirko automobilį, kelis stereo garsiakalbius bei gitarą. Kartu su broliu Robertu lankė gitaros kursus. Vėliau jis metė tuos kursus ir pats mokėsi groti bliuzą. Novoseličus baigė Aberdyno aukštąją mokyklą 1983-aisias. Neilgai trukus, jo tėvai išsiskyrė.

Vieną dieną Kristo brolis vaikščiojo su savo draugu Kurtu Cobainu ir Cobainas išgirdo garsią muziką, skambančią iš viršutinio kambario. Robertas Cobainui pasakė, jog tai jo vyresnis brolis, kuris klausėsi punk roko. Cobainas suprato, jog pagaliau surado tą žmogų, kuris domisi panašiais muzikos stiliais, ypač grupe „The Melvins". Po kiek laiko Cobainas davė Novoseličiui savo senesnės grupės „Fecal Matter" demo įrašą. Po kelių mėnesių Kristas pagaliau pasiklausė tos kasetės. Jam patiko ir jis sutiko sukurti grupę su Kurtu.

Cobaino ir Novoseličiaus pirmoji grupė tęsėsi kelias savaites. Kita grupė buvo „Creedence Clearwater Revival". Be jos dar buvo ir kitų bandymų, kol galiausiai susikūrė „Nirvana".

Kristas buvo dukart vedęs. 2004 m. jis vedė dailininkę Darbury Ayn Stenderu.

Nuorodos
--------

*
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Panta iliš – panta bhat su hilsa žuvies patiekalais
**Panta bhat** (beng. পান্তা ভাত = *panta bhat* – „mirkyti vandenyje ryžiai") – ryžių fermentavimo technologija, plačiai naudojama Bengalijos, Asamo, Orisos virtuvėse. Asamiečių kalba vadinamas **poita bhaat**, o orijų kalba: **pakhal (bhat)**.

Savybės
-------

Panta bhat žinomas nuo ypač senų laikų. Jis visą laiką naudotas kaip svarbiausias valstiečių maistas Rytų Indijoje, tačiau vėliau jis pasiekė ir aritstokratų virtuves, moderniaisiais laikais pradėtas gaminti restoranuose.

Paprasčiausias panta bhat gaminimo būdas yra, kuomet išvirti ryžiai užpilami šaltu vandeniu ir paliekami per naktį keliolikai valandų. Tuo metu įvyksta fermentacijos procesas, ryžiai įgauna specifinį skonį ir kvapą. Neretai fermentacijos procesui pagreitinti įdedama šiek tiek praėjusios dienos panta bhat, arba fermentuoto pieno produktų (pvz. dahi). Prasidėjus masinei panta bhat gamybai, jis padaromas daug greičiau, tiesiog sumaišant virtus ryžius su varške.

Panta bhat patiekiamas šiek tiek pasūdytas, su prieskoniais (pvz. kalendra, laimu, čili). Jis pasižymi vėsumu ir gaivumu, todėl ypač tinka vasarą pusryčiams, malšina karštį. Prie jo paduodami įvairūs kiti patiekalai, ačaris, keptos daržovės, kepta žuvis.
|  |
| --- |
| Kanadų kalbaಕನ್ನಡ |
| Kalbama | Indija |
| Kalbančiųjų skaičius | >43 mln. |
| Vieta pagal kalbančiųjų skaičių | 23 Indijoje |
| Kilmė | dravidų  0pietų dravidų 00
tamilų–kanadų000kanadų–badagų0000**kanadų** |
| Rašto sistemos | kanadų |
| Oficialus statusas |
| Oficiali kalba | Indijos vėliava Indija |
| Kalbos kodai |
| ISO 639-1 | kn |
| ISO 639-2 | kan |
| ISO 639-3 | kan |
| Geografinis paplitimas |
|  |
|  Vikipedija **Kanadų kalba** |

**Kanadų kalba** (ಕನ್ನಡ = *kannaḍa*) arba ***kanarų kalba*** – viena pagrindinių dravidų šeimos kalbų ir viena iš oficialių kalbų Indijoje. Ja ir įvairiais jos dialektais kaip gimtąja kalba kalba apie 43–50 mln. žmonių (kanadų). Tai oficiali Karnatakos valstijos kalba bei viena valstybinių Indijos Respublikos kalbų. Taip pat vartojama vietomis Keralos, Tamilnado, Maharaštros, Andhra Pradešo valstijose, taip pat ten, kur gyvena kanadų išeivija (JAV, Jungtinėje Karalystėje).

Yra 3 pagrindinės tarmių grupės: pakrantės, centrinė ir rytinė, joms priklauso apie 20 teritorinių tarmių.

Kalba užrašoma kanadų raštu, panašiu į telugų raštą.

XVI a. įrašas kanadų kalba

Istorija
--------

Skiriama ankstyvoji senoji literatūrinė (iki X a.), senoji (X–XII a.), vidurinių amžių (XII–XVIII a.), dabartinė (nuo XIX a.) kanadų kalba. Seniausi rašto paminklai iš V–VII amžiaus.

Gramatinės ypatybės
-------------------

Kanadų kalbai būdinga agliutinacija su priesagine žodžių ir gramatinių formų daryba. Turi 3 gimines, 2 skaičius, 7 linksnius. Paplitę pastovūs veiksmažodžių junginiai su pagrindiniu žodžiu einančiu padalyviu. Sakinio žodžių tvarka pastovi, tarinys dažniausiai būna sakinio gale.

Leksikoje gausu skolinių iš sanskrito, hindi, marathų kalbos.

Nuorodos
--------

* kan Duomenys apie kodu „kan" žymimą kalbą svetainėje *ethnologue.com*

1. ↑  Kazimieras Seibutis. *Kanadų kalba*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006
Kanados vėliava.  
Proporcijos: 1:2
**Kanados vėliava** (pranc. *Drapeau du Canada*, angl. *Flag of Canada*) – vienas oficialių Kanados simbolių. Stačiakampė, padalinta į tris vertikalias juostas: raudoną, baltą ir raudoną. Vidurinėje baltoje juostoje įkomponuotas raudonas stilizuotas klevo lapas.

Istorija
--------

Anksčiau naudotą Jungtinės Karalystės vėliavą pakeitė dabartinė vėliava, kurią po ilgų diskusijų Kanados parlamentas įteisino 1964 m. gruodžio 15 d.

Simbolika
---------

Vėliava simbolizuoja du vandenynus (raudonos juostos), apsupusius valstybę (balta juosta). Klevo lapas simbolizuoja tautos vienybę. Raudona Šv. Jurgio kryžiaus spalva (pasiskolinta iš britiškosios heraldikos) reiškia Jungtinę Karalystę, balta – Prancūzų monarchiją.

Debatai parlamente užsitęsė dėl to, jog klevas (Acer saccharum) auga rytinėje Kanados dalyje, o kitoje šalies dalyje nesutinkamas.

Konstrukcija
------------

Spalvos
-------

        Pantone spalvų sistemoje: Balta – nėra; RGB spalvų sistemoje: Balta – 255, 255, 255.

        Pantone spalvų sistemoje: Raudona – Pantone 193; RGB spalvų sistemoje: Raudona – 195, 12, 32.

Nuorodos
--------

* vexilla-mundi.com Archyvuota kopija 2007-01-15 iš Wayback Machine projekto.

**Šiaurės ir Centrinės Amerikos valstybių vėliavos**

|  |
| --- |
| Antigva ir Barbuda · Bahamos · Barbadosas · Belizas · Dominika · Dominikos Respublika · Grenada · Gvatemala · Haitis · Hondūras · JAV · Jamaika · Kanada · Kosta Rika · Kuba · Meksika · Nikaragva · Panama · Salvadoras · Sent Kitsas ir Nevis · Sent Lusija · Sent Vinsentas ir Grenadinai · Trinidadas ir Tobagas
Angilija · Aruba · Bermudų salos · Boneras · Britų Mergelių Salos · Gvadelupa · Grenlandija · JAV Mergelių Salos · Kaimanų Salos · Kiurasao · Martinika · Montseratas · Puerto Rikas · Sen Pjeras ir Mikelonas · Terkso ir Kaikoso Salos |
| **Valstybių atributika:** Valstybinių vėliavų galerija · Valstybiniai himnai · Herbai |

 



|  |  |
| --- | --- |
|  | **Vikiteka: Kanados vėliava** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Pratęsimas** – papildomas sporto varžybų laikas, skiriamas esant lygiam rezultatui po pagrindinio laiko.

Futbolas
--------

Futbolo rungtynėse papildomas laikas naudojamas atkrentamuoju principu organizuojamose varžybose – taurės turnyruose, Pasaulio ar žemynų čempionatų antrame etape. Jei įvairių turnyrų ar taurių atkrintamosiose varžybose poros žaidžia po dvejas rungtynes, pratęsimas skiriamas tik po antrųjų rungtynių, jei pagal varžybų reglamentą abiejų rungtynių neužtenka nugalėtojui nustatyti. Paprastai pratęsime žaidžiami du kėlinukai po 15 minučių, jei nugalėtojas nepaaiškėja, mušami 11 m baudiniai.

1993 m. FIFA įteisino naują „Auksinio įvarčio" taisyklę, kuri naudota kai kuriose varžybose. Pagal šią taisyklę pratęsimų tvarka šiek tiek pasikeičia – komanda, pirmoji įmušusi įvartį tampa nugalėtoju ir pratęsimas nutraukiamas. 2002 m. UEFA įteisino „Sidabrinio įvarčio" taisyklę, pagal kurią pratęsime įmušus įvartį, varžybos vyksta toliau, kol baigiasi kėlinys ir tik po pirmojo pratęsimo kėlinio pirmaujanti komanda skelbiama nugalėtoja. 2004 m. FIFA išbraukė „Auksinio" ir „Sidabrinio" įvarčių taisykles iš oficialių žaidimo taisyklių.

Krepšinis
---------

Daugumoje krepšinio rungtynių galutinis rezultatas negali būti lygus, todėl po pagrindinio laiko esant lygiam rezultatui žaidžiamas 5 minučių (kai kur – 4 min) pratęsimas. Jei po pratęsimo rezultatas lieka lygus, žaidžiami papildomi 5 minučių pratęsimai, kol paaiškėja rungtynių nugalėtojas.

Pratęsimai nežaidžiami kai kuriose draugiškose rungtynėse, taip pat atkrentamųjų varžybų principu organizuojamuose turnyruose, kai žaidžiamos dvejos rungtynės – tokiu atveju vienerių rungtynių rezultatas gali būti lygus, pratęsimas žaidžiamas tik jei suminis rezultatas yra lygus.

Kiti sportai
------------

Pratęsimai taip pat žaidžiami amerikietiškame futbole, ledo ritulyje, rankinyje.
|  |
| --- |
| İzel Çeliköz |
|  |
| Biografija |
| Pilnas vardas | İzel Çeliköz |
| Dar žinoma | İzel |
| Gimė | 1969 m. balandžio 29 d. (54 metai)  Jalova, Turkijos vėliava Turkija |
| Žanrai | pop |
| Veikla | dainininkė |
| Aktyvumo metai | 1991–dabar |
| Svetainė | izelnet.net |

**İzel Çeliköz** (g. 1969 m. balandžio 29 d. Jalovoje), žinoma kaip **İzel** – garsi turkų pop muzikos dainininkė. Karjeros pradžioje buvo trio „İzel-Çelik-Ercan" narė. Nuo 1993 metų pradėjo solinę karjerą. Ji yra viena sėkmingiausių Turkijos dainininkių.

Biografija
----------

Mokėsi technikos universitete Stambule ir jau dalyvavo keliuose festivaliuose Turkijoje ir užsienyje ir laimėjo keletą apdovanojimų.

1991 metais kartu su Reyhan Karaca ir ​​Can Uğurluer atstovavo Turkijai 1991 m. „Eurovizijos" konkurse, vykusiame Romoje. Atlikę kūrinį „İki Dakika" (liet. *Dvi minutės*) šalies atstovai užėmė 12 vietą, kuris tuo metu buvo vienas geriausių rezultatų šiame konkurse.

Diskografija
------------

* *Adak* (1995)
* *Emanet* (1997)
* *Bir Küçük Aşk* (1999)
* *Bebek* (2001)
* *Şak* (2003)
* *Bir Dilek Tut Benim İçin* (2005)
* *Işıklı Yol* (2007)
* *Jazz Nağme* (2010)
* *Aşk En Büyüktür Her Zaman* (2012)

Nuorodos
--------

* Oficialus tinklalapis – izelnet.net Archyvuota kopija 2019-12-21 iš Wayback Machine projekto.

| Apdovanojimai ir pasiekimai |
| --- |
| Prieš tai:**Kayahan  *„Gözlerinin Hapsindeyim"*** |  **Turkijos atstovė Eurovizijoje(su Reyhan Karaca ir Can Uğurluer)**1991 | Po to:**Aylin Vatankoş  *„Yaz Bitti"*** |
| **Vilija Mozūraitytė** |
| --- |
| Gimė | 1962 m. liepos 6 d. (60 metų)Kaunas |
|  |
| Veikla | dainininkė (mecosopranas, dramatinis sopranas) |
| Organizacijos | Karlsrujės Valstybės teatras |
| Pareigos | solistė |

**Vilija Mozūraitytė** (vok. *Wilija Ernst–Mosuraitis*, g. 1962 m. liepos 6 d. Kaunas) – Lietuvos ir Vokietijos dainininkė (mecosopranas, dramatinis sopranas).

Biografija
----------

Sesuo Henrieta Mozūraitytė. Nuo 5 metų mokėsi skambinti fortepijonu. 1977–1981 m. mokėsi Kauno J. Gruodžio muzikos mokykloje, L. Januškienės chorvedybos klasėje. 1981 m. persikėlė į Vokietiją, dainavimą studijavo Hamburgo aukštesniojoje muzikos mokykloje.

Koncertavo Vokietijoje, Prancūzijoje, JAV, Kanadoje. 1987 m. debiutavo Lietuvos operos ir baleto teatre – Karmen, Ž. Bizė operoje „Karmen", surengė solo koncertų. Nuo 1990 m. Karlsrujės Valstybės teatro solistė. Dainavo ir kituose Vokietijos teatruose, Austrijoje, Šveicarijoje.

Vaidmenys
---------

* Adaldžiza – Vinčencas Belinis. „Norma"
* Azučena, Eboli – Džiuzepė Verdis. „Trubadūras", „Don Karlas"
* Brangena, Ortrūda, Kundri, Frika – Richardas Vagneris. „Tristanas ir Izolda", „Lohengrinas", „Parsifalis", „Reino auksas"

Įvertinimas
-----------

* 1986 m. J. Štrauso konkursas, Miunchenas – I vietą
* 1987 m. F. Mendelsono–Bartoldy konkursas – laureatė

Šaltiniai
---------

1. ↑  *Vilija Mozūraitytė*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 549 psl.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Naikintojas**, *naikintuvo pilotas* - specialiai parengtas karo lakūnas, pilotuojantis naikintuvą. Naikintojai būna specialiai mokomi valdyti naikintuvus ir kautis oro mūšiuose, taip pat dažnai mokomi šturmuoti žemės taikinius. Laivyno ir lėktuvnešių aviacijos naikintojai mokomi kilti ir leistis lėktuvnešiuose, šturmuoti antvandeninius taikinius.

Naikintojai, numušę 5 ir daugiau lėktuvų paprastai vadinami asais.

Sveikatos reikalavimai
----------------------

Naikintojai turi būti puikios sveikatos:

* didelio ištvermingumo - nepriekaištinga širdis ir kraujotaka; gebėjimas atlaikyti didelius pagreičius, fizinės jėgos (ypač pilvo preso ir galūnių raumenų),
* puikios regos ir orientacijos erdvėje,
* gebėjimo atlaikyti nervinę įtampą, paskirstyti dėmesį.

Vienas svarbiausių oro mūšyje naikintoją veikiančių veiksnių yra perkrovos (pagreitis). Atliekant staigius posūkius (tiek vertikalius, tiek horizontalius) lėktuvas ir jo pilotas patiria išcentrinius pagreičius, kurie paprastai matuojami laisvojo kritimo pagreičiais *g*. 2 g perkrova yra lygi dvigubai Žemės traukai jūros lygyje, t. y. kūnas jaučiamas dukart sunkesnis. Šiuolaikiniai reaktyviniai naikintuvai gali atlikinėti labai staigius posūkius, kurių metu perkrovos gali viršyti žmogaus kūno gebėjimą jas atlaikyti.

Lėktuvui staigiai sukant aukštyn ar darant mirties kilpą patiriama teigiama perkrova, išcentrinis pagreitis sumuojasi su Žemės trauka. Suminė jėga verčia kraują tekėti į kojas ir kitas apatines kūno dalis. Dėl to į smegenis atiteka mažiau kraujo, ir jei tai trunka pakankamai ilgai, aptemsta piloto sąmonė (angl. *g - induced Loss Of Consciousness* ar *G-LOC* - 'perkrovos sukeltas sąmonės praradimas').
  
Nuo šio reiškinio apsaugo:

* pilotų priešperkroviniai kostiumai (angl. *g - suit*), kurie perkrovos metu suspaudžia galūnes ir neleidžia į jas sutekėti kraujui. Su tokiu kostiumu pilotas atlaiko 1 g didesnę perkrovą.
* rankų, kojų ir pilvo raumenų įtempimas. Įtempti raumenys suspaudžia juose esančias arterijas ir sumažina perteklinį kraujo sutekėjimą į galūnes ir pilvo ertmę.
| Žadikė |
| --- |
|  Žadikė šalia žiočių Pašušvyje |
| **Ilgis** | 19 km |
| **Baseino plotas** | 89,9 km² |
| **Ištakos** | Kaunetiškių apylinkės |
| **Žiotys** | Šušvė |
| **Šalys** | Lietuva |

**Žadikė** – upė Lietuvoje, Radviliškio rajone; Šušvės dešinysis intakas. Prasideda 5 km į pietvakarius nuo Šaukoto, Kaunetiškių apylinkėse. Teka rytų, šiaurės rytų kryptimi, aukštupyje kerta Praviršulio tyrelio botaninio-zoologinio draustinio šiaurinį pakraštį. Įteka į Šušvę 75,1 km nuo jos žiočių, šalia Pašušvio.

Žadikė ties Pašušviu
Intakai:

* dešinieji – Gužupis;
* kairieji – Sakalupys.

Aukštupio ir vidurupio vaga sureguliuota. Netoli žiočių upė patvenkta, sudarytas Gulbinų tvenkinys. Gyvenvietės prie Žadikės: Užžadikiai, Bargailiai, Giedraičiai, Gulbinai, Pašušvys.

Upėvardis kildinamas iš šaknies *žad-*, reiškiančios „gyvumą, guvumą" (plg. *žadinti* – „budinti").

Šaltiniai
---------

1. ↑
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
Klaudijos Oktavijos skulptūrinė galva, Nacionalinis Romos muziejus
**Klaudija Oktavija** (lot. *Claudia Octavia*, apie 39 − 62 m.) – Romos imperatorė, Nerono pirmoji žmona.

Biografija
----------

Klaudija Oktavija buvo imperatoriaus Klaudijaus ir Valerijos Mesalinos duktė, gimusi iki 40 m. e. m. Ji buvo sužadėta 49 m. su Julijos Agripinos sūnumi Domicijumi Ahenobarbu (vėliau − Romos imperatorius Neronas), su kuriuo susituokė 53 m. Neronas tapo Romos imperatoriumi 54 m. ir Klaudija Oktavija įgijo imperatoriškąjį Augustos titulą. Ji gyveno imperatoriškojoje intrigų ir išdavysčių aplinkoje. Jai teko matyti, kaip jos vienintelis brolis Britanikas buvo nunuodytas toje pačioje puotoje, kurioje ji dalyvavo. Neronas jos nemėgo ir ignoravo. 62 m. Neronas išsiskyrė su ja apkaltinęs nevaisingumu (kas galbūt turėjo pagrindo) ir kad galėtų vesti Popėją Sabiną. 

Klaudija Oktavija buvo išsiųsta gyventi į Kampanijos kaimo vietovę su karine sargyba. Kai Romoje pasklido gandai apie Oktavijos sugrįžimą, viešoji nuomonė jai buvo palanki, kilo riaušės. Jos rėmėjai veržėsi į šventyklas, daužė Popėjos Sabinos statulas, nešiojo Klaudijos Oktavijos atvaizdus, papuoštus gėlėmis. Numalšinus riaušininkus Neronas pateikė Oktavijai naujų kaltinimų neištikimybe ir išdavyste. Klaudija Oktavija buvo ištremta toliau nuo Romos, į Pandatarijos salą Tirėnų jūroje ir Nerono nurodymu nužudyta 62 m. birželio 9 d.

Šaltiniai
---------

* Oxford Dictionary of the Classical World
* *Coinage and History of the Roman Empire, C. 82 B.C.--A.D. 480: History.* Taylor & Francis, 1999, t. I, p. 70
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Jabiru mycteria** |
| --- |
| Žabiru (Jabiru mycteria)Žabiru |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Gandriniai paukščiai  *( Ciconiiformes)* |
| Šeima: | Gandriniai  *( Ciconiidae)* |
| Gentis: | **Žabiru**  *( Jabiru)* |
| Rūšis: | Žabiru  *( Jabiru mycteria)* |

 |
| Binomas |
| ***Jabiru mycteria***Lichtenstein, 1819 |

**Žabiru** (*Jabiru mycteria*) – gandrinių (*Ciconiidae*) šeimos paukštis, vienintelė rūšis gentyje.

Kūnas iki 1,2 m aukščio. Išskėsti sparnai tarp savo viršūnių siekia iki 2,6 m pločio. Kūno danga balta, snapas, kaklas ir galva – juodi. Patelių akys geltonos, patinų juodos.

Paplitę nuo Meksikos iki Argentinos. Gyvena didelėmis grupėmis prie upių ir tvenkinių. Minta žuvimis, moliuskais ir varliagyviais, kartais smulkiais žinduoliais.

Lizdą įsirengia aukštai medžiuose. Peri nuo rugpjūčio iki rugsėjo mėn. Deda 2-4 kiaušinius. Paeiliui peri abu poros nariai.

|  |  |
| --- | --- |
|  | **Vikiteka: Žabiru** – vaizdinė ir garsinė medžiaga  |
| ***Pragaras*** |
| --- |
|  |
|  |
| Kilmės šalis |  Nyderlandai Prancūzija Vokietija Belgija Švedija Jungtinė Karalystė JAV |
| Režisierius | Martin Koolhoven |
| Scenaristas (-ai) | Maertin Koolhoven |
| Metai | 2016 |
| Žanras | drama |
| Trukmė | 148 min. |
| Kalba | anglų ir olandų |
| Biudžetas | 12 mln. eurų |
| **IMDb įrašas** |

**Pragaras** (angl. *Brimstone*) – 2016 m. sukurta drama, Venecijos kino festivalyje nominuota Auksiniam liūtui.

Pagrindiniai aktoriai
---------------------

*Aktorius – vaidmuo*
* Dakota Fanning – Liza
* Paul Anderson – Frenkas
* Kit Harington – Samuelis
* Guy Pearce – pastorius
* Carice van Houten – Ana
* Emilia Jones – Joana

Turinys
-------

DĖMESIO: *toliau atskleidžiamos kūrinio detalės*

Filmo veiksmas vyksta atvirkščiai, nuo pabaigos.

Laukinių Vakarų laikai. Nebylė mergina Liza gyvena kartu su vyresnio amžiaus vyru, dukterimi ir vyro sūnumi. Ji žinoma apylinkėse pribuvėja, tačiau kartą komplikuoto gimdymo metu Liza nužudo kūdikį, kad išgyventų šio motina, nors pastaroji nedavė tokio sutikimo. Miestelio pastorius pradeda Lizos persekiojimą ir galiausiai mergina priversta bėgti. Palaipsniui atskleidžiama visa istorija apie tai, ką Lizai teko iškęsti iki tol, kaip ji tapo nebyle ir kodėl pastorius ją persekioja jau daugybę metų...

Apdovanojimai
-------------

* Europos kino apdovanojimas – geriausias grimas
* Auksinis veršis – geriausias filmas, geriausias režisierius, geriausia kinematografija, geriausias garsas, geriausia muzika, geriausias prodiusavimas
* Auksinis veršis – geriausio scenarijaus nominacija
* Londono filmų festivalis – geriausio filmo nominacija
* Venecijos kino festivalis – Auksinio liūto nominacija
Pradžios akmuo
**Pradžios akmuo** (angl. *genesis rock*, rus. *Камень Бытия*) – 269,4 g masės Mėnulio uolienos luitas, kurį į Žemę 1971 metais atgabeno Apollo 15 ekspedicija. Tai buvo pirmoji ekspedicija, nusileidusi ne Mėnulio jūroje, o kalnuotoje vietovėje. Manoma, jog ši uoliena yra ne mažiau kaip keturių milijardų metų senumo. Akmuo buvo rastas prie kraterio Mėnulio Apeninų regione, greta daugelio kitų panašių akmenų. Jam suteiktas numeris 15415. 

Iš pradžių buvo manoma, jog rastas pirminės Mėnulio plutos fragmentas, bet vėliau suabejota įtariant, jog amžius neviršija 4,1 milijardų metų, mažiau nei spėjamas Mėnulio amžius. Vėliau nustatyta, kad amžius gali siekti ir 4,5 milijardo metų.. Šiuo atveju akmuo iš tiesų yra pirminės Mėnulio plutos dalis. Tik 100 milijonų metų prieš susiformuojant šiai uolienai, dar nebuvo ir Saulės sistemos.

Pradžios akmuo yra anortozitas, susidedantis daugiausia (98 %) iš plagioklazo. 96 % medžiagos taip pat klasifikuojama kaip anortitas.

Pradiniu pavidalu šis akmuo neišliko, nes buvo sutrupintas tyrimams. Tebesaugomi jo fragmentai.

Šaltiniai
---------

1. ↑  Apollo 15 samples overview Lunar and Planetary Institute
2. ↑  Chaikin, A. and T. Hanks. 1998. A man on the Moon : the voyages of the Apollo astronauts. Penguin Books, New York, N.Y.
3. ↑  Отчет «Lunar and Planetary Institute» об исследовании образца 15415
| Medaliai |
| --- |
|
| Moterų šaudymas iš lanko |
| Olimpinės žaidynės |
| **Bronza** | 2016 Rio de Žaneiras | Komanda |
| Pasaulio čempionatas |
| **Auksas** | 2019 Hertogenbosas | Individualiai |
| Azijos žaidynės |
| **Sidabras** | 2018 Džakarta | Komanda |

**Lei Chien-ying** (g. 1990 m. balandžio 17 d.) – Taivano šaulė iš lanko. Pasaulio čempionė ir olimpinė prizininkė.

Biografija
----------

2012 m. pateko į nacionalinę rinktinę atstovauti Kinų Taipėjų 2012 m. vasaros olimpinėse žaidynėse. Komandinėje rungtyje sportininkė su šalies rinktine pralaimėjo ketvirtfinalyje Rusijos komandai. Individualiuose varžybose pirmame ture 6-0 nugalėjo atstovę iš Turkijos, bet 4-6 pralaimėjo šauliai iš Danijos. 2016 m. vasaros olimpinėse žaidynėse individualioje rungtyje antrame ture pralaimėjo Pietų Korėjos atstovei Choi Mi-sun ir iš tolimesnės kovos pasitraukė. Komandinėje rungtyje pelnytas bronzos medalis.

2019 m. pasaulio šaudymo iš lanko čempionate Lei Chien-ying finale įveikė Pietų Korėjos atstovę Kang Chae Young ir pirmą kartą tapo pasaulio čempione.

Nuorodos
--------

* Profilis WA svetainėje
Lehua salelė
**Lehua** – nedidelė pusmėnulio formos Havajų salelė, iškilusi už 1 km į šiaurę nuo Niihau salos. Žmonių negyvenama sala yra užgesusio Niihau ugnikalnio fragmentas. Čia įrengtas aukščiausiai esantis Jungtinių Amerikos Valstijų švyturys (antrasis – Kaula salelėje).

Svarbiausi duomenys
-------------------

* Koordinatės: 22°01′12, N°160′05
* Plotas: 1,149 km²
* Aukštis: 215 m.

Fauna
-----

Lehua gyvena ne mažiau kaip 16 rūšių paukščių, čia įkurtas paukščių draustinis, todėl saloje ribojama žmonių veikla, bet sala nėra uždara teritorija, čia galima lankytis. Taip pat čia gyvena žiurkių ir triušių.

Mėgstama nardymo vieta, garsėja neįprastu geologiniu dariniu – „kiaura" uola - vertikaliu plyšiu, kertančiu aukštą uolos keterą (nuotraukų galima rasti „Google Earth").

Šaltiniai
---------

1. ↑   Archyvuota kopija 2016-05-14 iš Wayback Machine projekto.

Nuorodos
--------

* Išsamus Havajų valstijos žinynas (anglų k.)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RHavajų salynas |
| --- |
|  |
| Didžiosios salos | 

Havajai (sala) | Maui | Kahoolavė | Lanai | Molokai | Oahu | Kauai | Niihau
 |  |
|  |
| Havajų Šiaurės Vakarų salos | 

Nihoa | Nekerio sala | Prancūzų fregatų sekluma | Gardnerio uolos | Maro rifas | Laisanas | Lisianskio sala | Perlo ir Hermeso atolas | Midvėjaus atolas | Kurės atolas
 |
|  |
| Ugnikalniai | 

Loihi | Kilauea | Mauna Loa | Mauna Kea
 |
|  |
| Vietovės, salelės, kiti objektai | 

Honolulu | Perl Harboras | Lehua | Kaula |

 |

Koordinatės: 22°01′12″ š. pl. 160°05′51″ v. ilg.﻿ / ﻿22.02000°š. pl. 160.09750°r. ilg.﻿ / 22.02000; 160.09750
| Opkhano nacionalinis parkas |
| --- |
| IUCN II kategorija (nacionalinis parkas) |
|   |
| **Vieta:** | Tailandas |
| 

Žemėlapis rodantis Opkhano nacionalinis parkas vietą.Opkhano nacionalinis parkas

  |
| **Koordinatės:** | 18°43′51″ š. pl. 98°50′30″ r. ilg.﻿ / ﻿18.73083°š. pl. 98.84167°r. ilg.﻿ / 18.73083; 98.84167Koordinatės: 18°43′51″ š. pl. 98°50′30″ r. ilg.﻿ / ﻿18.73083°š. pl. 98.84167°r. ilg.﻿ / 18.73083; 98.84167 |
| **Plotas:** | 484,00 km² |
| **Įkurtas:** | 1992 |

**Opkhano nacionalinis parkas** (taj. อุทยานแห่งชาติออบขาน) – nacionalinis parkas šiaurės Tailande, Čiangmajaus provincijoje. Parkas įkurtas 1992 m. gegužės 25 d.

Vieta
-----

Parkas užima 484,00 km² plotą ir apima Samoengo (Samoeng), Sanpatongo (San Pa Tong), Maevango (Mae Wang) ir Hangdongo (Hang Dong) apylinkėse.

Flora ir fauna
--------------

Opkhano nacionaliniame parke vyrauja:

* Mišrus miškas;
* Lapuočių miškas;
* Visžalis miškas.

Iš retų augalų parke sutinkama: irvingija (*Irvingia malayana*), briaunotasis sparnūklis (*Anisoptera costata*), didysis tikmedis (*Tectona grandis*), krausva (*Lagerstroemia calyculata*), aliejinis lakmedis (*Schleichera oleosa*), įvairių bambukų. Parke gyvena: Indijos muntjakas, ožka (*Capricornis milneedwardsii*), palminis musangas, mangustas, viverinė katė, Javinis elniukas, bei daug įvairių paukščių.

Įžymiausios vietos
------------------

* Khunvino (Khun Win), Maesapoko (Mae Sapok), Maetieno (Mae Tien) kriokliai.
* Namsoomo (Namsoom), Tukkatano (Tukkatan) ir Huaihoko (Huai Hok) urvai.

Nuorodos
--------

* Parko svetainė Archyvuota kopija 2008-03-28 iš Wayback Machine projekto.
* Tailando nacionaliniai parkai Archyvuota kopija 2013-05-23 iš Wayback Machine projekto.
Skaitmeninio transliavimo standartai visame pasaulyje
**ATSC** (angl. *Advanced Television Systems Committee*) – standartų rinkinys skaitmeninei televizijai, perduodamai antžeminiu, kabeliniu arba palydoviniu tinklu. ATSC standartus ankstyvajame XX a. 10-ajame dešimtmetyje sukūrė elektronikos ir telekomunikacijų kompanijų konsorciumas „Grand Alliance".

Standartai apima reikalavimus ATSC aukštos raiškos skaitmeninei televizijai (HDTV), EDTV ir prastesnės kokybės standartinei skaitmeninei televizijai (SDTV).

Standartai
----------

ATSC standartai buvo sukurti su siekiu pakeisti amerikietiškąją NTSC televizijos sistemą. ATSC standarto raiškioji televizija (HDTV) geba retransliuoti 16:9 vaizdo santykio ir 1920 × 1080 pikselių rezoliucijos vaizdą, t. y. beveik šešiais kartais didesnę rezoliuciją nei senesnis NTSC standartas (640 × 480/720 × 486). Tačiau šis standartas ir taip palaiko didesnį kiekį vaizdo rezoliucijų. Šeši SDTV kanalai arba vienas HDTV ir keturi SDTV kanalai gali būti transliuojami 6 MHz dažnių juostos pločio kanalu.

ATSC yra Šiaurės Amerikos ekvivalentas DVB-T standartui.

### Moduliacijos metodai

ATSC standartas naudoja šiuos profilius:

* *8-VSB*: 19,39 Mbit/s (antžeminis) 6 MHz dažnių juostos plotis.
* *16-VSB*: ? Mbit/s (kabelinis) 6 MHz dažnių juostos plotis.

### Atnaujinimo dažniai

Priklausomai nuo kokybės kadrų dažnis kinta nuo 24 kadrų (SDTV) iki 60 kadrų per sekundę (HDTV).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 640 × 480 (4:3 SDTV) persipinantys | 29,97 (59,94 kadrai/s) | 30 (60 kadrų/s) laipsniškų | 23,976 | 24 | 29,97 | 30 | 59,94 | 60 |
| 704 × 480 (4:3 oder 16:9 SDTV) persipinantys | 29,97 (59,94 kadrai/s) | 30 (60 kadrų/s) laipsniškų | 23,976 | 24 | 29,97 | 30 | 59,94 | 60 |
| 720 × 480 (4:3 oder 16:9 SDTV) persipinantys | 29,97 (59,94 kadrai/s) | 30 (60 kadrų/s) laipsniškų | 23,976 | 24 | 29,97 | 30 | 59,94 | 60 |
| 1280 × 720 (16:9 HDTV) laipsniški | 23,976 | 24 | 29,97 | 30 | 59,94 | 60 |
| 1920 × 1080 (16:9 HDTV) persipinantys | 29,97 (59,94 kadrai/s) | 30 (60 kadrų/s) laipsniškų | 23,976 | 24 | 29,97 | 30 |

### Vaizdo formatai

Plačiai paplitusios vaizdo rezoliucijos
ATSC standartas palaiko šiuos vaizdo formatus:

**SDTV**

* 480i60, 480p30 (NTSC)

**EDTV**

* 480p60

**HDTV**

* 720i60
* 720p24, 720p30, 720p60
* 1080p24, 1080p30
* 1080i60

Nuorodos
--------

* ATSC oficialus tinklalapis
**Operatyvinė veikla** – vieša ir/ar slapta žvalgybinio pobūdžio veikla.

Operatyvinė veikla yra legali, kai ja užsiima valstybės įgalioti operatyvinės veiklos subjektai. Tokių įgaliojimų neturinčių tos valstybės ir kitų valstybių organizacijų ir institucijų operatyvinė veikla yra nelegali. Pvz. slaptos informacijos rinkimas, kurį vykdo, pvz. užsienio žvalgyba (apie valstybės vidinį gyvenimą ar užsienio politiką), bankai (apie klientų finansinę būklę), kompanijos (apie konkurentų komercinius planus, kuriamus naujus gaminius ir kt.) ir jį dažnai lydintis agentūros verbavimas paprastai yra nelegali operatyvinė veikla.

Operatyvinė veikla Lietuvos įstatymuose
---------------------------------------

### Operatyvinės veiklos objektai

Operatyvinės veiklos objektai yra rengiami, daromi ar padaryti nusikaltimai, juos rengiantys, darantys ar padarę asmenys, šių asmenų aktyvūs veiksmai neutralizuojant operatyvinę veiklą arba įterpiant nusikalstamų struktūrų narius į teisėsaugos, krašto apsaugos ar kitas valstybės valdžios ir valdymo institucijas, kitų valstybių specialiųjų tarnybų veikla bei kiti su valstybės saugumu susiję asmenys ir įvykiai.

### Operatyvinės veiklos pagrindai

Operatyvinės veiklos pagrindus, principus ir uždavinius, operatyvinės veiklos subjektų teises ir pareigas, operatyvinių veiksmų ir operatyvinio tyrimo atlikimą, asmenų dalyvavimą operatyvinėje veikloje, operatyvinės informacijos panaudojimą ir atskleidimą, taip pat operatyvinės veiklos priežiūrą, finansavimą bei kontrolę paprastai reglamentuoja konkrečios valstybės parlamento priimti teisės aktai (Lietuvoje – Operatyvinės veiklos įstatymas).

Nuorodos
--------

Operatyvinės veiklos įstatymas
FIC Neo 1973
FreeRunner
**Openmoko** – projektas, skirtas atviro kodo komunikatoriams. Jis susideda iš dviejų subprojektų - programinės įrangos kūrimo ir pačių telefonų kūrimo.

Pagrindinio projektų dalyvio, FIC siūlomi telefonai turi beveik fotografinės skiriamosios gebos (282 pikseliai į colį) prisilietimui jautrų ekraną, GPS, Bluetooth, šiuo metu ir WiFi. Greta SIM kortelės į juos galima įstatyti iki 8 Gb talpos Mikro-SD kortelę. Telefonuose naudojama pritaikyta Linux operacinė sistema, palaikanti tiek GTK tiek ir QT grafines sąsajas. Pirmasis telefonas (Neo 1973) buvo skirtas daugiausia telefonų programavimu besidomintiems specialistams. Jis šiuo metu visiškai išparduotas ir daugiau nebus gaminamas. Šiuo metu gaminamas FreeRunner siūlomas už maždaug 400 dolerių ir yra tinkamas naudoti kaip įprastinis sumanusis telefonas. OpenMoko FreeRunner turi 128 Mb operatyvinės ir 256Mb ilgalaikės atminties (neskaitant atminties kortelės). Jis naudoja 400 MHZ ARM architektūros Samsung procesorių.

Sistemos atvirumas
------------------

Openmoko vartotojas gali savo nuožiūra įkelti ar pašalinti jame esančias programas, taip pat ir kurti naujas (patartina naudoti C). Tuo ši platforma labai skiriasi nuo kitų telefonų kur dažniausiai papildomų programų arba išvis negalima įkelti arba tokios programos yra palyginus apribotos (nepasiekia visų telefono resursų, būtina naudoti lėtesnes programavimo kalbas ir pan).

Atvira ne tik programinė, bet ir aparatinė dalis - visi programuotojui reikšmingi telefono komponentai pasiekiami per atvirus, žinomus komunikacijos standartus. Pavyzdžiui, momentiniai GPS duomenys bet kurios programos gali būti perskaityti tiesiog skaitant tekstą iš žinomoje atminties vietoje esančios bylos. SIM kortelę skaito ir mobilųjį ryšį tvarko papildomas vidinis procesorius kuriam siunčiamos sutartos tekstinės komandos (surinkti numerį, pasiųsti SMS, pakelti ragelį ir pan).

Telefono procesorius ne toks pat kaip stalinių kompiuterių, todėl įprastinės Linux programos iškart naudoti netinka. Tačiau projektas pateikia visus įrankius, kurių pagalba programas nesunku perkompiliuoti į telefonui suprantamą formą. Tikimasi jog laikui bėgant atsiras daug įvairių šiam telefonui skirtų programų, kurių galimybės gerokai pranoks tai ką galima rasti įprastiniuose "uždaruosiuose" telefonuose.

Nuorodos
--------

* www.openmoko.org - projekto tinklalapis
* 3d openmoko modelis - gyvas openmoko pristatymas
|  |
| --- |
| AXIS |
| Kilmė | Šiauliai,  Lietuva |
| Žanrai | IndieRokas |
| Aktyvumo metai | 2002-dabar |
| Nariai |
| Aurimas Bavarskis-AurisMantas Češkauskas-"Zutas"Mindaugas Bruzga |
| Buvę nariai |
| Tomas RamančiūnasMarius ŠnirasJulius SičiūnasRičardas MatačiusAndrius Prunskus |

**AXIS** – roko grupė iš Šiaulių, susikūrusi 2002 m.

Biografija
----------

Roko grupė, vadovaujama Aurimo „Aurio" Bavarskio ir Manto „Zuto" Češkausko, pradėjo repetuoti 2002 m. „Bixinėje" – BIX studijoje Šiaulių kultūros rūmuose.

Save vadinantys „britiškojo" roko atlikėjais, 2002 m. AXIS grupės nariai persikėlė į Vilnių, kur pradėjo koncertuoti rūsiuose ir klubuose.

2004 m. pradžioje buvo sukurti grupės hitai „New Day" ir „Baby". Grupės sudėtyje sudalyvavo ir kitų Lietuvos grupių nariai – REQUIEM būgnininkas Marius Šniras ir SH bosistas Tomas Ramančiūnas.

Didžiausiais 2004 metų AXIS pasiekimais tapo dvi pergalės LTV „Lietuvos dainų dešimtuko" turuose bei pasirodymai festivaliuose „Rudstock" ir „Undinėlių daina".

2005 m. pavasarį buvo įrašytos pirmosios dainų „Alone" bei „Milk & Water" versijos, grupė vėl pradėjo koncertuoti, daugiausia Latvijoje. Kartu su „The Mundane" grupė pasirodė Liepojoje, Rygoje, festivalyje „Blieziens" Šiaurės Latvijoje. Tą vasarą prie kolektyvo prisijungė ir bosu grojantis Mindaugas Bruzga.

2005 m. rugpjūčio mėnesį AXIS įrašė kūrinį „Radiophonic", kuriam naujovišką elektroninį skambesį suteikė SOYA MODIFIED narys Vytis Puronas.

Nariai
------

### Esami

* Aurimas Bavarskis-Auris (vokalas, gitara, klavišiniai);
* Mantas Češkauskas – „Zutas" (gitara);
* Mindaugas Bruzga (bosinė gitara).

### Buvę

* Tomas Ramančiūnas
* Marius Šniras
* Julius Sičiūnas
* Ričardas Matačius
* Andrius Prunskus

Diskografija
------------

### Albumai

### Singlai

* Waste (interneto singlas išleistas www. partyzanai. com)
* Radiophonic (interneto singlas išleistas www. partyzanai. com)
* New Day (interneto singlas)

### Dainos, nepriklausančios jokiems albumams

* Silver Melody
* Nebemyliu
* Milk and water
* Alone
* Baby

### Vaizdo klipai

* Radiophonic (2005)
* New Day (2004)

Apdovanojimai
-------------

* „Baltic New Music Chart 2006" – 1 vieta su daina „Radiophonic"

Nuorodos
--------

1. ↑  „Baltic New Music Chart 2006" rezultatai

* Grupės tinklalapis Archyvuota kopija 2008-02-05 iš Wayback Machine projekto.
* „BBC World Service" konkurso „The Next Big Thing" finale – lietuviai „Axis"
* Formato neatitikusi Lietuvoje „Axis" įsitvirtina Latvijoje[neveikianti nuoroda]